Մեքենան պոկվեց տեղից։ Վիլսոնը սվահիլերեն արագ - արագ ինչ-որ բան ասաց վարորդին։ Նայելով նրա մատնանշած ուղղությամբ՝ Մաքոմբերը երեք հսկա՝ գիրությունից ու երկարությունից գլանաձև, սև գոմեշներ տեսավ, որ քառաքայլ, հսկա, սև տանկերի նման փախչում էին մարգագետնով։ Նրանք փախչում էին պարանոցներն ու մարմինները պիրկ, գլուխներն անշարժ վեր պահած և Մաքոմբերը տեսնում էր նրանց լայն ու երկար սև կոտոշները։